Document ID: 31995R1836

RÅDETS FORORDNING (EF) Nr. 1836/95 af 24. juli 1995 om supplering af bilaget til forordning (EØF) nr. 1461/93 om adgang til offentlige aftaler for bydende fra Amerikas Forenede Stater
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Østrigs, Finlands og Sveriges tiltrædelse, særlig artikel 169,
under henvisning til forslag fra Kommissionen, og
ud fra følgende betragtninger:
Efter forordning (EØF) nr. 1461/93 (1) skal adgangen til offentlige aftaler for bydende fra Amerikas Forenede Stater begrænses som følge af visse foranstaltninger, der er truffet af Amerikas Forenede Stater over for bydende fra Fællesskabet;
efter Østrigs, Finlands og Sveriges tiltrædelse er det nødvendigt at supplere listerne over de ordregivende myndigheder og organer, der er anført i bilag I til den nævnte forordning, med myndigheder og organer i de nye medlemsstater;
denne tilpasning er ikke medtaget i tiltrædelsesakten eller i bilagene dertil og er derfor af den art og type, som er fastsat i tiltrædelsesaktens artikel 169, og skal derfor vedtages efter proceduren i stk. 2 i nævnte artikel -
UDSTEDT FØLGENDE FORORDNING:
Artikel 1
Bilag I til forordning (EØF) nr. 1461/93 suppleres med listerne over de offentlige myndigheder, der er anført i bilaget til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juli 1995.

Labels: 3
15
18